Talk:Treaty of Varkiza

sourges
Η μάχη του Θησείου – (3-4 Δεκεμβρίου 1944) Δυνάμεις εκατέρωθεν. Η Οργάνωσις ‘Χ’ διέθετε μόνον 80 περίπου μαχητάς με δεκάδα αξιωματικών, διότι πλέον του ημίσεως της μαχίμου δυνάμεως της είχε ήδη επανέλθει εις τας εστίας του, κατόπιν διαταγής της Σ.Δ.Α. Έτερον τμήμα ταύτης δυνάμεως 30-40 ανδρών είχε εγκλεισθή εις οικίαν τινά της οδού Σόλωνος όπου ημύνθη επί διήμερον εναντίον των επιθέσεων των κομμουνιστών. Οι κομμουνισταί διέθεσαν δύναμιν του ΕΛΑΣ η οποια τελικώς διά των διαδοχικών ενισχύσεων, είχε ανέλθει κατά την δευτέραν ημέραν της μάχης εις 3000 περίπου. Η επίθεσις του ΕΛΑΣ εξεδηλώθη εξ όλων των σημείων πέριξ του Θησείου ήτοι εκ του Αστεροσκοπείου (η και σοβαρωτέρα κατεύθυνσις επιθέσεως) Κατω Πετραλώνων, Καμπά, Ψυρρή και Πλάκας. Κατά την πρώτην ημέραν της μάχης (3 Δεκεμβρίου) συνεκροτήθησαν όλαι αι επιθέσεις του ΕΛΑΣ. Την δευτέραν ημέραν (4 Δεκεμβρίου) κατόπιν αφιχθεισών κατα την διάρκειαν της νυκτός σοβαρών ενισχύσεων του ΕΛΑΣ, η επίθεσις του επανελήφθη σφοδροτέρα. Διαδοχικά κύματα ανέλαβον επανειλημένας επιθέσεις χωρίς αποτέλεσμα και χωρίς να καμθή εις ουδέν σημείον η άμυνα των μαχητών της ‘Χ’. Από της πρωϊας της 4 Δεκεμβρίου ειδοποιήσαμεν την Σ.Δ.Α. περί της καταστάσεως και εζητήσαμεν την ενίσχυσιν μας διά του τμήματος μας της οδού Σόλωνος. Τούτο κινηθέν προς Θησείον υπό τον Ταγματάρχην Πολύζον Παντ. δεν κατώρθωσε να φθάση εις Θησείον διότι είμεθα ήδη κυκλωμένοι πανταχόθεν υπό του ΕΛΑΣ. Η μάχη διήρκεσε μέχρι της 15 ώρας της 4 Δεεκεμβρίου χωρίς το ΕΛΑΣ να κατορθώση να εισβάλη εντός της κατεχομένης υφ’ ημών τοποθεσίας. Τέλος την 15 ώραν αφίχθησαν δύο αγγλικά τάνκς. Ο επι κεφαλής Άγγλος Λοχαγός εκάλεσε τον Αρχηγόν της Οργανώσεως κ. Γ. Γρίβαν εις το κατάστημα του Θ’ Αστυν. τμήματος και τω ανεκοίνωσε τα κάτωθι: ‘Δ/γή του Στρατηγού Σκόμπυ, να παύση η μάχη και να καταθέσετε τα όπλα τα οποία και να μας παραδώσετε. Δέχεσθε;’ Ο αρχηγός της Οργανώσεως απήντησε τα εξής: ‘Πειθαρχώ απολύτως εις τας διαταγάς του Στρατηγού Σκόμπυ και θα εκτελέσω ό,τι διατάσσει. Πρέπει όμως μετά την κατάθεσιν και παράδοσιν των όπλων μας να εξασφαλισθή, η ζωή των εθνικοφρόνων κατοίκων της συνοικίας από τας κομμουνιστικάς βιοπραγίας’ Ο Άγγλος λοχαγός έδοσεν υπόσχεσιν διά το τελευταίον (η οποία όμως δυστυχώς δεν ετηρήθη) και εκάλεσε τον αρχηγόν της Οργανώσεως να μεταβούν ομού εις τους Αρχηγούς του επιτιθεμένου κατά του Θησείου ΕΛΑΣ, προς συννενόησιν αφού απητησε να δοθή η διαταγή εις τα τμήματα της οργανώσεως να παύσουν το πύρ, ήτις και εδόθη εκ μέρους ημών. Εντός τάνκς ο Άγγλος λοχαγός συνοδευόμενος και υπό του Αρχηγού της Οργανώσεως, μετέβη εις το παρά το ύψωμα Αγ. Δημητρίου (παρά το μνημείον Φιλοπάππου) Στρατηγείον του ΕΛΑΣ και συνεννοήθη μετά τούτου, χωρίς να επιτρέψη την κάθοδον του Αρχηγού της Οργανώσεως και επομένως ο τελευταίος δεν έλαβε γνώσιν των διαμειφθέντων. Επανελθόντες εις Θησείον διετάξαμεν σύμπτυξιν των τμημάτων μας προς το Θ! Αστυνομικό Τμήμα, οπότε οι άνδρες του ΕΛΑΣ εισήλθον εντός της συνοικίας του Θησείου και προέβησαν από τας πρώτας στιγμάς εις βιοπραγίας και δολοφονίας (μαχηταί μας, εδολοφονήθησαν και τινες εσφάγησαν κατά τον πλέον απάνθρωπον τρόπον). Δυστυχώς παρά τας επικλήσεις μου προς τον Αγγλον λοχαγόν, ότι οι του ΕΛΑΣ παρέβησαν την συμφωνίαν μου μετά του πρώτου, ούτος ουδέν μέτρον έλαβε διά την αποτροπήν των βιαιοτήτων κατά του πληθυσμού εκ μέρους του ΕΛΑΣ. Οι του ΕΛΑΣ τέλος εκύκλωσαν και το Θ! Αστυνομικόν Τμήμα εις ο είχον ήδη συγκεντρωθή τα τμήματα της Οργανώσεως, με διαθέσεις να εισβάλουν εντός, ημποδίσθησαν όμως υπό του Αγγλου λοχαγού. Αγγλικά αυτοκίνητα μετέφερον είτα τα μέλη της Οργανώσεως ‘Χ’ καθώς και τους αστυνομικούς του Θ! Αστυνομικού Τμήματος εις τα Παλαιά Ανάκτορα.

Απώλειαι:
 * 1) Ημέτεροι: το ήμισυ της δυνάμεως μας (περί του 40) εκτός μάχης, νεκροί και τραυματίαι.
 * 2) ΕΛΑΣ: Κατα πληροφορίας περί τους 700.

Το τμήμα της ημετέρας Οργανώσεως της οδού Σόλωνος (περί ου ανεφέραμεν ανωτέρω) προσεβλήθη και τούτο υπό δυνάμεων του ΕΛΑΣ και ημύνθη σθεναρώς, κατώρθωσε δε να σωθή δι΄ ηρωικής εξόδου των ανδρών του εκ της οικίας εις ην ημύνοντο, κατά την νύκταν της 4-5 Δεκεμβρίου. Την 12ην Δεκεμβρίου 1944 άπαντα τα μαχητικά μέλη μας προσέτρεξαν εκ πρώτων εις την φωνήν της Πατρίδος καταταγέντα εις τα σχηματισθέντα τάγματα Εθνοφρουράς διά να συνεχίσουν πλέον εκεί τον αγώνα των.

Αθήναι τη 24 Μαϊου 1950 Ο Αρχηγός της Οργανώσεως ‘Χ’ Τ.Υ. Γ. ΓΡΙΒΑΣ — Preceding unsigned comment added by 2A02:587:8013:BD1E:2548:95ED:7959:8AB3 (talk) 15:44, 12 February 2022 (UTC)